SMERNICA EURÓPSKEHO PARLAMENTU A RADY 2009/61/ES

z 13. júla 2009

o montáži osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch

(kodifikované znenie)

(Text s významom pre EHP)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 95,

so zreteľom na návrh Komisie,

so zreteľom na stanovisko Európskeho hospodárskeho a sociálneho výboru (1),

konajúc v súlade s postupom ustanoveným v článku 251 zmluvy (2),

keďže:

Smernica Rady 78/933/EHS zo 17. októbra 1978 o aproximácii právnych predpisov členských štátov týkajúcich sa montáže osvetľovacích zariadení a zariadení svetelnej signalizácie na kolesových poľnohospodárskych alebo lesných traktoroch (3) bola opakovane podstatným spôsobom zmenená a doplnená (4) . V záujme jasnosti a prehľadnosti by sa mala táto smernica kodifikovať.

Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie smerníc, ktoré sú uvedené v časti B prílohy III,

PRIJALI TÚTO SMERNICU:

Článok 1

1. „Poľnohospodársky alebo lesný traktor“ je každé motorové vozidlo vybavené kolesami alebo pásmi s najmenej dvomi nápravami, ktorého hlavná funkcia spočíva v jeho ťažnej sile, ktoré je osobitne určené na ťahanie, tlačenie, nesenie alebo pohon určitých nástrojov, strojov alebo prívesov, určených pre použitie v poľnohospodárstve alebo lesníctve. Môže byť vybavené na prepravu nákladu alebo osôb.

2. Táto smernica sa vzťahuje iba na traktory definované v odseku 1, ktoré sú vybavené pneumatikami a ktoré majú maximálnu konštrukčnú rýchlosť 6 až 40 km/h.

Článok 2

1. Členské štáty nemôžu odmietnuť udeliť typové schválenie ES alebo vnútroštátne typové schválenie typu traktora z dôvodov týkajúcich sa montáže jeho osvetľovacích zariadení a zariadení svetelnej signalizácie uvedených v bodoch 1.5.7. až 1.5.21. prílohy I bez ohľadu na to, či sú alebo nie sú povinné, ak sú tieto zariadenia montované v súlade s požiadavkami stanovenými v tejto prílohe.

2. Pokiaľ ide o vozidlá, ktoré nespĺňajú požiadavky ustanovené touto smernicou, členské štáty z dôvodov týkajúcich sa predmetu úpravy tejto smernice:

3. Pokiaľ ide o vozidlá, ktoré nespĺňajú požiadavky ustanovené touto smernicou, členské štáty z dôvodov týkajúcich sa predmetu úpravy tejto smernice:

považujú osvedčenia o zhode, ktoré sú priložené k novým vozidlám v súlade so smernicou 2003/37/ES, za neplatné na účely článku 7 ods. 1 uvedenej smernice,

môžu odmietnuť registráciu, predaj alebo uvedenie týchto nových vozidiel do prevádzky.

Článok 3

Členské štáty nemôžu odmietnuť registráciu alebo zakázať predaj, uvedenie do prevádzky alebo používanie traktora z dôvodov týkajúcich sa montáže osvetľovacích zariadení a zariadení svetelnej signalizácie uvedených v bodoch 1.5.7. až 1.5.21. prílohy I bez ohľadu na to, či sú alebo nie sú povinné, ak sú tieto zariadenia montované v súlade s požiadavkami stanovenými v tejto prílohe.

Článok 4

Členský štát, ktorý udelil typové schválenie ES, prijme potrebné opatrenia, ktorými zabezpečí, aby bol informovaný o akejkoľvek zmene ktorejkoľvek z častí alebo charakteristík uvedených v bode 1.1. prílohy I. Príslušné orgány tohto členského štátu určia, či by sa mali vykonať nové skúšky zmeneného typu traktora a či by mal byť vypracovaný nový protokol. Ak sa takýmito skúškami dospeje k zisteniu, že nie sú splnené požiadavky tejto smernice, takáto zmena sa neschváli.

Článok 5

Zmeny a doplnenia potrebné na prispôsobenie požiadaviek príloh I a II technickému pokroku sa prijmú v súlade s postupom uvedeným v článku 20 ods. 3 smernice 2003/37/ES.

Článok 6

Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

Článok 7

Smernica 78/933/EHS, zmenená a doplnená smernicami uvedenými v časti A prílohy III sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v časti B prílohy III.

Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.

Článok 8

Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

Uplatňuje sa od 1. januára 2010.

Článok 9

Táto smernica je určená členským štátom.

(1) Ú. v. EÚ C 175, 27.7.2007, s. 40.

(2) Stanovisko Európskeho parlamentu z 19. februára 2008 (zatiaľ neuverejnené v úradnom vestníku) a rozhodnutie Rady z 22. júna 2009.

(3) Ú. v. ES L 325, 20.11.1978, s. 16.

(4) Pozri časť A prílohy III.

(5) Ú. v. EÚ L 171, 9.7.2003, s. 1.

PRÍLOHA I

MONTÁŽ OSVETĽOVACÍCH ZARIADENÍ A ZARIADENÍ SVETELNEJ SIGNALIZÁCIE

1. DEFINÍCIE

1.1. Typ traktora vzhľadom na montáž osvetľovacích zariadení a zariadení svetelnej signalizácie

„Typ traktora vzhľadom na montáž osvetľovacích zariadení a zariadení svetelnej signalizácie“ znamená traktory, ktoré sa nelíšia v takých podstatných hľadiskách, ako:

1.1.1. rozmery a vonkajší tvar traktora;

1.1.2. počet a umiestnenie zariadení. Nasledujúce traktory sa takisto nepovažujú za traktory odlišného typu: traktory, ktoré sa líšia v zmysle predchádzajúcich bodov 1.1.1 a 1.1.2, ale nie tak, aby si to vyžadovalo zmenu typu, počtu, umiestnenia a geometrickej viditeľnosti svietidiel predpísaných pre príslušný typ traktora, a tiež traktory, na ktorých sú namontované alebo na ktorých chýbajú nepovinné svietidlá.

1.2. Priečna rovina

„Priečna rovina“ je zvislá rovina, kolmá na strednú pozdĺžnu rovinu traktora.

1.3. Nezaťažený traktor

„Nezaťažený traktor“ je traktor v pohotovostnom stave podľa definície uvedenej v bode 2.1.1 „Vzor informačného dokumentu“ prílohy I k smernici 2003/37/ES.

1.4. Zaťažený traktor

„Zaťažený traktor“ je traktor, zaťažený na svoju technicky prípustnú maximálnu hmotnosť, stanovenú výrobcom, ktorý určí aj rozloženie tejto hmotnosti na nápravy.

1.5. Svietidlo

„Svietidlo“ je zariadenie určené na osvetlenie cesty (svetlomet) alebo na vyžarovanie svetelného signálu. Zariadenia osvetľujúce zadnú tabuľku s evidenčným číslom a odrazky sa takisto považujú za svietidlá.

1.5.1. Rovnocenné svietidlá

„Rovnocenné svietidlá“ sú svietidlá s rovnakou funkciou, ktoré sú povolené v krajine, v ktorej je registrovaný traktor; také svietidlá môžu mať charakteristiky líšiace sa od charakteristík svietidiel, ktoré sú namontované na traktore pri jeho schválení pod podmienkou, že spĺňajú požiadavky tejto prílohy.

1.5.2. Samostatné svietidlá

„Samostatné svietidlá“ sú svietidlá, ktoré majú samostatné rozptylové sklá, samostatné zdroje svetla a samostatné puzdrá.

1.5.3. Skupinové svietidlá

„Skupinové svietidlá“ sú zariadenia, ktoré majú samostatné rozptylové sklá, samostatné zdroje svetla, ale spoločné puzdro.

1.5.4. Združené svietidlá

„Združené svietidlá“ sú zariadenia, ktoré majú samostatné rozptylové sklá, ale spoločný zdroj svetla a spoločné puzdro.

1.5.5. Vzájomne zlúčené svietidlá

„Vzájomne zlúčené svietidlá“ sú zariadenia, ktoré majú samostatné zdroje svetla (alebo jeden zdroj svetla pracujúci v rôznych podmienkach), úplne alebo čiastočne spoločné rozptylové sklá a spoločné puzdro.

1.5.6. Zakrývateľné svietidlo

„Zakrývateľné svietidlo“ je svetlomet, ktorý je možné čiastočne alebo úplne skryť, keď sa nepoužíva. Takýto výsledok možno dosiahnuť pomocou pohyblivého krytu, premiestnením svetlometu alebo inými vhodnými prostriedkami. Vo vzťahu k zakrývateľnému svietidlu, ktoré je možné premiestniť zasunutím do karosérie, sa používa osobitný pojem „zasúvateľné svietidlo“.

1.5.6.1. Svietidlá s premenlivou polohou

„Svietidlá s premenlivou polohou“ sú svietidlá namontované na traktore, ktoré sa môžu vzhľadom k nemu pohybovať a ktorých rozptylové sklá nemožno skryť.

1.5.7. Diaľkový svetlomet

„Diaľkový svetlomet“ je svietidlo používané na osvetlenie cesty na veľkú vzdialenosť pred traktorom.

1.5.8. Stretávací svetlomet

„Stretávací svetlomet“ je svietidlo používané na osvetlenie cesty pred traktorom bez toho, aby spôsobovalo neprípustné oslnenie alebo obťažovanie protiidúcich vodičov a iných účastníkov cestnej premávky.

1.5.9. Predný hmlový svetlomet

„Predný hmlový svetlomet“ je svietidlo používané na zlepšenie osvetlenia cesty v prípade hmly, sneženia, hustého dažďa alebo oblakov prachu na ceste.

1.5.10. Spätný svetlomet

„Spätný svetlomet“ je svietidlo používané na osvetlenie cesty za traktorom a ako výstraha iným účastníkom cestnej premávky, že traktor cúva alebo sa chystá cúvať.

1.5.11. Smerové svietidlo

„Smerové svietidlo“ je svietidlo používané na upozornenie ostatných účastníkov cestnej premávky, že vodič zamýšľa zmeniť smer jazdy vpravo alebo vľavo.

1.5.12. Výstražný signál

„Výstražný signál“ je zariadenie umožňujúce súčasnú činnosť všetkých smerových svietidiel na traktore, čím sa upozorňuje na skutočnosť, že traktor dočasne predstavuje zvláštne nebezpečenstvo pre ostatných účastníkov cestnej premávky.

1.5.13. Brzdové svietidlo

„Brzdové svietidlo“ je svietidlo používané na upozornenie ostatných účastníkov cestnej premávky za traktorom, že vodič traktora používa prevádzkovú brzdu.

1.5.14. Svietidlo na osvetlenie zadnej tabuľky s evidenčným číslom

„Svietidlo na osvetlenie zadnej tabuľky s evidenčným číslom“ je zariadenie používané na osvetlenie priestoru určeného na umiestnenie zadnej tabuľky s evidenčným číslom; môže sa skladať z rôznych optických prvkov.

1.5.15. Predné obrysové (bočné) svietidlo

„Predné obrysové (bočné) svietidlo“ je svietidlo používané na označenie prítomnosti a šírky traktora pri pohľade na traktor spredu.

1.5.16. Zadné obrysové (bočné) svietidlo

„Zadné obrysové (bočné) svietidlo“ je svietidlo používané na označenie prítomnosti a šírky traktora pri pohľade na traktor zozadu.

1.5.17. Zadné hmlové svietidlo

„Zadné hmlové svietidlo“ je svietidlo používané na to, aby bol traktor ľahko viditeľný zozadu v hustej hmle.

1.5.18. Parkovacie svietidlo

„Parkovacie svietidlo“ je svietidlo používané na upútanie pozornosti na prítomnosť stojaceho traktora bez prívesu v zastavanej oblasti. Za takých okolností toto svietidlo nahrádza predné a zadné obrysové (bočné) svietidlá.

1.5.19. Doplnkové obrysové svietidlo

„Doplnkové obrysové svietidlo“ znamená svietidlá namontované na najvzdialenejších vonkajších šírkových obrysoch čo možno najbližšie k maximálnej výške traktora a určené na zreteľné vyznačenie celkovej šírky traktora. Tento signál je u niektorých traktorov určený na doplnenie predných a zadných obrysových (bočných) svietidiel s cieľom osobitne upozorniť na veľkosť traktora.

1.5.20. Odrazka

„Odrazka“ je zariadenie používané na označenie prítomnosti traktora pomocou odrazu svetla, vyžarovaného zo zdroja svetla, ktorý nie je pripojený k traktoru, pričom pozorovateľ sa nachádza blízko zdroja.

Na účely tejto smernice sa nasledujúce zariadenia nepovažujú za odrazky:

— tabuľky s evidenčným číslom so spätným odrazom,

— iné tabuľky a spätne odrážajúce signály, ktoré sa musia používať na splnenie špecifikácií členských štátov týkajúcich sa používania, pokiaľ ide o určité kategórie vozidiel alebo určité spôsoby prevádzky.

1.5.21. Pracovný svetlomet

„Pracovný svetlomet“ je zariadenie na osvetlenie oblasti pracovného priestoru alebo procesu.

1.6. Svietiaca plocha svietidla

1.6.1. Svietiaca plocha osvetľovacieho zariadenia

„Svietiaca plocha osvetľovacieho zariadenia“ (1.5.7 až 1.5.10) je pravouhlý priemet celého otvoru reflektora do priečnej roviny. Ak sklo/sklá svietidla zakrýva/zakrývajú iba časť celého otvoru odrážača, potom sa berie do úvahy len priemet tejto časti. V prípade stretávacieho svetlometu je svietiaca plocha ohraničená svetelným rozhraním vymedzeným zdanlivým priemetom čiary rozhrania na rozptylových sklách. Ak sú odrážač aj sklo nastaviteľné, malo by sa použiť stredné nastavenie.

1.6.2. Svietiaca plocha signalizačného svietidla iného ako odrazka

„Svietiaca plocha signalizačného svietidla iného ako odrazka“ (1.5.11 až 1.5.19) je pravouhlý priemet svietidla do roviny kolmej na jej referenčnú os a dotýkajúcej sa vonkajšieho povrchu svietidla vyžarujúceho svetlo, pričom tento priemet je ohraničený okrajmi clôn, nachádzajúcich sa v tejto rovine a umožňujúcich, aby v smere referenčnej osi zostávalo iba 98 % celkovej svietivosti svietidla. Na určenie hornej, dolnej a bočnej hranice svietiacej plochy sa používajú iba clony s vodorovnými alebo zvislými okrajmi.

1.6.3. Svietiaca plocha odrazky

„Svietiaca plocha odrazky“ (1.5.20) je pravouhlý priemet odrážajúceho povrchu odrazky do roviny kolmej na jej referenčnú os, ohraničený rovinami dotýkajúcimi sa vonkajších okrajov povrchu svetelného priemetu odrazky a rovnobežnými s touto osou. Na určenie hornej, dolnej a bočnej hranice svietiacej plochy sa používajú iba vodorovné a zvislé roviny.

1.6.4. Vonkajšie plochy vyžarujúce svetlo

„Vonkajšie plochy vyžarujúce svetlo“ pre určený smer pozorovania znamenajú pravouhlý priemet povrchu vyžarujúceho svetlo do roviny kolmej na smer pozorovania (pozri obrázok v dodatku 1).

1.7. Referenčná os

„Referenčná os“ je charakteristická os svetelného signálu určená výrobcom svietidla a používaná ako referenčný smer (H = 0°, V = 0°) pre fotometrické merania a pri montáži svietidla na traktor.

1.8. Referenčný stred

„Referenčný stred“ je priesečník referenčnej osi s vonkajším povrchom vyžarujúcim svetlo, špecifikovaný výrobcom svietidla.

1.9. Uhly geometrickej viditeľnosti

„Uhly geometrickej viditeľnosti“ sú uhly, ktoré určujú pole minimálneho priestorového uhla, pod ktorým musí byť viditeľný vonkajší povrch svietidla vyžarujúci svetlo. Toto pole priestorového uhla je určené výsečami gule, ktorej stred je totožný s referenčným stredom svietidla a ktorej rovník je rovnobežný so zemou. Výseče sa určujú vo vzťahu k referenčnej osi. Vodorovné uhly β zodpovedajú zemepisnej dĺžke a zvislé uhly α zemepisnej šírke. Vnútri uhlov geometrickej viditeľnosti sa nesmie nachádzať žiadna prekážka šírenia svetla zo žiadnej časti vonkajšieho povrchu svietidla vyžarujúceho svetlo.

To neplatí pre prekážky existujúce v čase schvaľovania svietidla, ak sa také schválenie vyžaduje.

1.10. Vonkajší bočný obrys

„Vonkajší bočný obrys“ na každej strane je rovina rovnobežná so strednou pozdĺžnou rovinou traktora a dotýkajúca sa jeho bočných vonkajších okrajov, pričom sa neprihliada na prečnievanie:

1.10.1. pneumatík v mieste ich dotyku so zemou a prípojok pre merače tlaku v pneumatikách;

1.10.2. akýchkoľvek protišmykových zariadení, ktoré môžu byť namontované na kolesách;

1.10.3. spätných zrkadiel;

1.10.4. bočných smerových svietidiel, doplnkových obrysových svietidiel, predných a zadných obrysových (bočných) svietidiel a parkovacích svietidiel;

1.10.5. colných plomb pripevnených na traktor a zariadení pre zabezpečenie a ochranu týchto plomb.

1.11. Celková šírka

„Celková šírka“ je vzdialenosť medzi dvomi zvislými rovinami, definovanými v bode 1.10.

1.12. Jednotlivé svietidlo

„Jednotlivé svietidlo“ je každá kombinácia dvoch alebo viacerých svietidiel, či už rovnakých alebo nie, ktoré majú tú istú funkciu a farbu, ak táto kombinácia obsahuje zariadenia, ktorých priemet agregovaných povrchov vyžarujúcich svetlo do danej priečnej roviny zaberá 60 % alebo viac plochy najmenšieho obdĺžnika opísaného priemetom svetlo vyžarujúcich povrchov uvedených svietidiel, za predpokladu, že takáto kombinácia je schválená ako jedno svietidlo, ak sa jej schválenie vyžaduje.

Táto možná kombinácia sa nevzťahuje na diaľkové svetlomety, stretávacie svetlomety a predné hmlové svetlomety.

1.13. Dve svietidlá alebo párny počet svietidiel

„Dve svietidlá“ alebo „párny počet svietidiel“ znamenajú jeden povrch vyžarujúci svetlo, v tvare pásu, ak je umiestnený symetricky vzhľadom na strednú pozdĺžnu rovinu traktora a siaha na obidvoch stranách do vzdialenosti najmenej 400 mm od vonkajšieho obrysu traktora, pričom pás je dlhý najmenej 800 mm. Osvetlenie takého povrchu zabezpečujú najmenej dva zdroje svetla umiestnené čo najbližšie k jeho koncom. Povrch vyžarujúci svetlo môže byť tvorený určitým počtom vedľa seba umiestnených prvkov pod podmienkou, že priemety týchto niekoľkých povrchov vyžarujúcich svetlo do tej istej priečnej roviny zaberajú najmenej 60 % plochy najmenšieho obdĺžnika opísaného priemetom týchto jednotlivých povrchov vyžarujúcich svetlo.

1.14. Vzdialenosť medzi dvomi svietidlami

„Vzdialenosť medzi dvomi svietidlami“, ktoré sú otočené tým istým smerom, je vzdialenosť medzi pravouhlými priemetmi obrysov tých dvoch svietiacich plôch, definovaných v súlade s bodom 1.6, do roviny kolmej na spomínaný smer.

1.15. Nepovinné svietidlo

„Nepovinné svietidlo“ je svietidlo, ktorého prítomnosť závisí od uváženia výrobcu.

1.16. Kontrolka činnosti

„Kontrolka činnosti“ je kontrolné zariadenie, ktoré ukazuje, či nejaké zariadenie uvedené do činnosti pracuje správne alebo nie.

1.17. Kontrolka zapojenia obvodu

„Kontrolka zapojenia obvodu“ je kontrolné zariadenie, ktoré ukazuje, že nejaké zariadenie bolo zapnuté, ale neukazuje, či pracuje správne alebo nie.

2. ŽIADOSŤ O TYPOVÉ SCHVÁLENIE ES

2.1. Žiadosť o typové schválenie ES traktora z hľadiska montáže jeho osvetľovacích zariadení a zariadení svetelnej signalizácie predkladá výrobca traktora alebo jeho zástupca.

2.2. K žiadosti sa v troch vyhotoveniach predložia tieto dokumenty: 2.2.1. opis typu traktora, pokiaľ ide o údaje uvedené v bode 1.1; 2.2.2. zoznam zariadení predpísaných výrobcom na osvetlenie a svetelnú signalizáciu. V zozname môže byť pre každú činnosť niekoľko typov zariadení. Každý typ musí byť náležite označený (napríklad značkou typového schválenia komponentu, menom a adresou výrobcu atď.). Zoznam môže pre každú činnosť obsahovať aj nasledujúci dodatočný údaj: „alebo rovnocenné zariadenia“; 2.2.3. výkres usporiadania osvetľovacích zariadení a zariadení svetelnej signalizácie ako celku, znázorňujúci polohu rôznych svietidiel na traktore; 2.2.4. výkres/výkresy usporiadania každého jednotlivého svietidla znázorňujúci/znázorňujúce svietiace plochy definované v bode 1.6.

2.3. Nezaťažený traktor vybavený osvetľovacími zariadeniami a zariadeniami svetelnej signalizácie opísanými v bode 2.2.2 a predstavujúci typ traktora, ktorý sa má schváliť, sa musí predviesť technickému orgánu vykonávajúcemu schvaľovacie skúšky.

2.4. K dokumentu o typovom schválení sa priloží dokument uvedený v prílohe II.

3. VŠEOBECNÉ ŠPECIFIKÁ

3.1. Osvetľovacie zariadenia a zariadenia svetelnej signalizácie musia byť namontované tak, aby si v normálnych podmienkach používania a bez ohľadu na akékoľvek vibrácie, ktorým môžu byť vystavené, zachovali charakteristiky opísané v tejto prílohe a umožnili traktoru plniť požiadavky tejto prílohy. Najmä nesmie byť možné neúmyselné porušenie nastavenia svietidiel.

3.1.1. Traktory musia byť vybavené elektrickými konektormi umožňujúcimi používať odpojiteľný systém svetelnej signalizácie. Traktory musia byť vybavené najmä trvale pripojeným zásuvkovým výstupom, odporúčaným v norme ISO R 1724 (Elektrické pripojenie pre vozidlá so 6 alebo 12 voltovými elektrickými systémami, špecifickejšie platné pre súkromné automobily a ľahké prívesy alebo karavany) (prvé vydanie, apríl 1970) alebo ISO R 1185 (Elektrické pripojenie medzi ťažnými a ťahanými vozidlami s 24 voltovými elektrickými systémami používanými na účely medzinárodnej obchodnej dopravy) (prvé vydanie, marec 1970). V prípade normy ISO R 1185 je funkcia kontaktu č. 2 obmedzená na zadné obrysové (bočné) svietidlo a na doplnkové obrysové svietidlo na ľavej strane.

3.2. Osvetľovacie svietidlá opísané v bodoch 1.5.7, 1.5.8 a 1.5.9 musia byť namontované tak, aby ich bolo možné ľahko správne nastaviť.

3.3. Pre všetky zariadenia svetelnej signalizácie musí byť referenčná os svietidla po jeho montáži na traktor rovnobežná s rovinou, na ktorej traktor stojí na ceste, a s pozdĺžnou rovinou traktora. V každom smere je povolená tolerancia ± 3°. Okrem toho musia byť splnené akékoľvek špecifické pokyny výrobcu týkajúce sa montáže.

3.4. Ak neexistujú žiadne špecifické pokyny, výška a nastavenie svietidiel sa kontroluje na nezaťaženom traktore, postavenom na rovnej vodorovnej ploche.

3.5. Ak neexistujú žiadne špecifické požiadavky, svietidlá, ktoré vytvárajú dvojice:

3.5.1. sa montujú na traktor symetricky vzhľadom na strednú pozdĺžnu rovinu;

3.5.2. sú navzájom symetrické vzhľadom na strednú pozdĺžnu rovinu;

3.5.3. spĺňajú rovnaké kolorimetrické charakteristiky;

3.5.4. majú v podstate zhodné fotometrické charakteristiky.

3.6. Traktory, ktorých vonkajší tvar je asymetrický, musia spĺňať požiadavky podľa bodov 3.5.1 a 3.5.2 v najvyššej možnej miere. Tieto požiadavky sa považujú za splnené, ak je vzdialenosť týchto dvoch svietidiel od strednej pozdĺžnej roviny a od roviny, na ktorej traktor stojí na zemi, rovnaká.

3.7. Svietidlá s rôznymi funkciami môžu byť samostatné alebo zoskupené, združené alebo vzájomne zlúčené v jednom zariadení za predpokladu, že každé také svietidlo spĺňa požiadavky, ktoré preň platia.

3.8. Maximálna výška nad zemou sa meria od najvyššieho bodu, minimálna výška od najnižšieho bodu svietiacej plochy.

3.9. Ak neexistujú špecifické požiadavky, žiadne svietidlá okrem smerových svietidiel a výstražného signálu nesmú vydávať prerušované svetlo.

3.10. Spredu nemôže byť viditeľné žiadne červené svetlo a zozadu nemôže byť viditeľné žiadne biele svetlo okrem svetla spätných svetlometov alebo pracovných svetlometov.

Táto požiadavka sa považuje za splnenú, ak:

3.10.1. pokiaľ ide o viditeľnosť červeného svetla spredu: žiadne červené svetlo nie je priamo viditeľné pozorovateľom pohybujúcim sa v zóne 1 priečnej roviny, ktorá sa nachádza 25 m pred traktorom (pozri obrázok 1 v dodatku 2);

3.10.2. pokiaľ ide o viditeľnosť bieleho svetla zozadu: žiadne biele svetlo nie je priamo viditeľné pozorovateľom pohybujúcim sa v zóne 2 priečnej roviny, ktorá sa nachádza 25 m za traktorom (pozri obrázok 2 dodatku 2).

3.10.3. Zóny 1 a 2 sú z pohľadu pozorovateľa každá vo svojej rovine ohraničené takto: 3.10.3.1. pokiaľ ide o výšku, dvomi vodorovnými rovinami nachádzajúcimi sa 1 m a 2,2 m nad zemou; 3.10.3.2. pokiaľ ide o šírku, dvomi zvislými rovinami, ktoré smerom k prednej, resp. zadnej časti traktora zvierajú uhol 15° smerom von od strednej roviny traktora a ktoré prechádzajú bodom/bodmi dotyku zvislých rovín rovnobežných so strednou pozdĺžnou rovinou a ohraničujú celkovú šírku traktora so širokým rozchodom. Ak existuje niekoľko bodov dotyku, najvzdialenejší bod smerom dopredu sa vyberie pre zónu 1 a najvzdialenejší bod smerom dozadu sa vyberie pre zónu 2.

3.11. Elektrické zapojenie musí byť také, aby predné a zadné obrysové (bočné) svietidlá, doplnkové obrysové svietidlá, ak existujú, a tiež osvetlenie zadnej tabuľky s evidenčným číslom bolo možné zapínať a vypínať len súčasne.

3.12. Elektrické zapojenie musí byť také, aby diaľkové svetlomety, stretávacie svetlomety a predné hmlové svetlomety a zadné hmlové svietidlá nebolo možné zapnúť, kým nie sú zapnuté aj svietidlá uvedené v bode 3.11. Táto požiadavka však neplatí pre diaľkové svetlomety a stretávacie svetlomety, ak ich svetelné výstrahy pozostávajú z prerušovaného rozsvecovania stretávacích svetlometov v krátkych intervaloch alebo z prerušovaného rozsvecovania diaľkových svetlometov alebo zo striedavého rozsvecovania stretávacích a diaľkových svetlometov v krátkych intervaloch.

3.13. Farby svetla, ktoré vyžarujú svietidlá alebo odrážače, sú:

— diaľkový svetlomet: biela,

— stretávací svetlomet: biela,

— predný hmlový svetlomet: biela alebo žltá,

— spätný svetlomet: biela,

— smerové svietidlo: oranžová,

— výstražný signál: oranžová,

— brzdové svietidlo: červená,

— osvetlenie zadnej tabuľky s evidenčným číslom: biela,

— predné obrysové (bočné) svietidlo: biela,

— zadné obrysové (bočné) svietidlo: červená,

— zadné hmlové svietidlo: červená,

— parkovacie svietidlo: biela vpredu, červená vzadu, oranžová, ak je svietidlo zlúčené so smerovými svietidlami,

— pracovný svetlomet: nie sú špecifikácie,

— doplnkové obrysové svietidlo: biela vpredu, červená vzadu,

— zadná odrazka, nie trojuholníková: červená.

3.14. Funkciu kontroly zapojenia obvodu môže plniť kontrolka činnosti.

3.15. Zakrývateľné svietidlá

3.15.1. Skrývanie svietidiel sa zakazuje s výnimkou diaľkových svetlometov, stretávacích svetlometov a predných hmlových svetlometov, ktoré sa môžu skryť, keď sa nepoužívajú.

3.15.2. Osvetľovacie zariadenie v polohe používania musí zostať v tejto polohe, ak porucha, uvedená v bode 3.15.2.1 nastane sama alebo v spojení s niektorou z porúch opísaných v bode 3.15.2.2: 3.15.2.1. výpadok energie, potrebnej na manipuláciu so svetlometom; 3.15.2.2. prerušenie, impedancia alebo skrat na kostre v elektrickom obvode, poruchy v hydraulickom alebo pneumatickom vedení, Bowdenových lankách, solenoidoch, alebo v iných komponentoch riadiacich alebo prenášajúcich energiu určenú na aktiváciu zakrývacieho zariadenia.

3.15.3. V prípade poruchy ovládania zakrývacieho zariadenia musí byť zakrývateľné osvetľovacie zariadenie schopné presunu do polohy používania bez pomoci nástrojov.

3.15.4. Osvetľovacie zariadenia sa musia dať presunúť do polohy používania a zapnúť pomocou jedného ovládača bez toho, aby bola vylúčená možnosť ich presunu do polohy používania bez ich zapnutia. V prípade skupinových diaľkových a stretávacích svetlometov sa však vyžaduje, aby sa vyššie spomenutým ovládačom uviedli do činnosti iba stretávacie svetlomety.

3.15.5. Pohyb zapnutých svetlometov sa nesmie dať úmyselne zastaviť zo sedadla vodiča predtým, než dosiahnu polohu používania. Ak existuje nebezpečenstvo oslnenia ostatných účastníkov cestnej premávky pohybom svetlometov, môžu sa rozsvietiť až po dosiahnutí svojej konečnej polohy.

3.15.6. Pri teplotách – 30 až + 50 °C musí byť osvetľovacie zariadenie schopné dosiahnuť úplne otvorenú polohu do troch sekúnd od aktivácie ovládača.

3.16. Svietidlá s premenlivou polohou

3.16.1. V prípade traktorov s rozchodom 1 150 mm alebo menším sa môže meniť poloha smerových svietidiel, predných a zadných obrysových (bočných) svietidiel a brzdových svietidiel za predpokladu, že: 3.16.1.1. tieto svietidlá zostanú viditeľné, aj keď sa zmení ich poloha; 3.16.1.2. tieto svietidlá možno zablokovať v polohe, ktorú si vyžadujú podmienky premávky. Zablokovanie musí byť automatické.

4. INDIVIDUÁLNE ŠPECIFIKÁCIE

4.1. Diaľkový svetlomet

4.1.1. Prítomnosť

Nepovinný.

4.1.2. Počet

Dva alebo štyri.

4.1.3. Usporiadanie

Žiadne individuálne špecifikácie.

4.1.4. Poloha

4.1.4.1. Šírka

Vonkajšie okraje svietiacej plochy nesmú byť v žiadnom prípade bližšie k vonkajšiemu obrysu traktora ako vonkajšie okraje svietiacej plochy stretávacích svetlometov.

4.1.4.2. Výška

Žiadne individuálne špecifikácie.

4.1.4.3. Dĺžka

Čo možno najbližšie k prednej časti traktora; vyžarované svetlo však nesmie za žiadnych okolností obťažovať vodiča ani priamo, ani nepriamo prostredníctvom spätných zrkadiel a/alebo iných odrazových povrchov traktora.

4.1.5. Geometrická viditeľnosť

Viditeľnosť svietiacej plochy vrátane jej viditeľnosti v oblastiach, ktoré sa nezdajú byť osvetlené v smere uvažovaného pozorovania, musí byť zabezpečená v rámci divergentného priestoru ohraničeného priamkami vychádzajúcim od obvodu svietiacej plochy a zvierajúcimi s referenčnou osou svetlometu uhol väčší než 5°.

4.1.6. Orientácia

Smerom dopredu.

Odhliadnuc od zariadení potrebných na udržiavanie správneho nastavenia a v prípadoch, keď sú použité dve dvojice diaľkových svetlometov, jedna dvojica pozostávajúca zo svetlometov fungujúcich iba ako diaľkové svetlomety sa môže otáčať podľa uhla natočenia volantu okolo osi veľmi blízkej vertikále.

4.1.7. Môžu byť „skupinové“:

so stretávacím svetlometom a ostatnými prednými svietidlami.

4.1.8. Nesmú byť „združené“:

so žiadnym iným svietidlom.

4.1.9. Môžu byť „vzájomne zlúčené“:

4.1.9.1. so stretávacím svetlometom, pokiaľ sa diaľkový svetlomet neotáča podľa uhla natočenia volantu;

4.1.9.2. s predným obrysovým (bočným) svietidlom;

4.1.9.3. s predným hmlovým svetlometom;

4.1.9.4. s parkovacím svietidlom.

4.1.10. Elektrické zapojenie

4.1.10.1. Diaľkové svetlomety sa môžu zapnúť buď súčasne, alebo po dvojiciach. Pri zmene zo stretávacích na diaľkové svetlá sa musí zapnúť aspoň jedna dvojica diaľkových svetlometov. Pri prepnutí z diaľkových na stretávacie svetlá sa musia súčasne vypnúť všetky diaľkové svetlomety.

4.1.10.2. Stretávacie svetlomety môžu zostať zapnuté zároveň s diaľkovými svetlometmi.

4.1.11. Kontrolka zapojenia obvodu

Povinná.

4.1.12. Ostatné požiadavky

4.1.12.1. Celková maximálna svietivosť diaľkových svetlometov, ktoré môžu svietiť súčasne, nesmie prekročiť 225 000 cd.

4.1.12.2. Táto maximálna svietivosť sa vypočíta sčítaním jednotlivých maximálnych svietivostí, nameraných v čase typového schválenia komponentu a je uvedená na príslušných osvedčeniach o schválení.

4.2. Stretávacie svetlomety

4.2.1. Prítomnosť

Povinné.

4.2.2. Počet

Dva.

4.2.3. Usporiadanie

Žiadne individuálne špecifikácie.

4.2.4. Poloha

4.2.4.1. Šírka

Žiadne individuálne špecifikácie.

4.2.4.2. Výška nad zemou:

4.2.4.2.1. ak sú namontované iba dva stretávacie svetlomety: — minimálne 500 mm, — maximálne 1 200 mm. Túto vzdialenosť možno zväčšiť na 1 500 mm, ak kvôli konštrukcii nie je možné dodržať výšku 1 200 mm, pričom treba vziať do úvahy podmienky používania traktora a jeho pracovné vybavenie;

4.2.4.2.2. v prípade traktorov vybavených vpredu na montáž prenosných zariadení sú okrem svetlometov uvedených v bode 4.2.4.2.1 povolené dva stretávacie svetlomety vo výške najviac 3 000 mm, ak elektrická inštalácia neumožňuje súčasné zapnutie obidvoch párov stretávacích svetlometov.

4.2.4.3. Dĺžka

Čo možno najbližšie k prednej časti traktora; vyžarované svetlo však nesmie za žiadnych okolností obťažovať vodiča ani priamo ani nepriamo prostredníctvom spätných zrkadiel a/alebo iných odrazných povrchov traktora.

4.2.5. Geometrická viditeľnosť

Definovaná uhlami α a β podľa špecifikácií v bode 1.9:

α = 15° nahor a 10° nadol, β = 45° von a 5° dnu.

Vnútri tohto poľa musí byť viditeľný temer celý povrch svetlometu vyžarujúci svetlo.

Prítomnosť panelov alebo iných prvkov zariadenia v blízkosti svietidla nesmie vyvolať sekundárne účinky, ktoré by obťažovali ostatných účastníkov cestnej premávky.

4.2.6. Orientácia

4.2.6.1. Orientácia stretávacích svetlometov sa nesmie meniť podľa uhla natočenia volantu.

4.2.6.2. Ak je výška stretávacích svetlometov rovná alebo väčšia než 500 mm a rovná alebo menšia než 1 200 mm, sklon stretávacieho svetla sa musí dať znížiť o 0,5 až 4 %.

4.2.6.3. Ak je výška stretávacích svetlometov väčšia než 1 200 mm, ale nie väčšia než 1 500 mm, medzná hodnota 4 % uvedená v bode 4.2.6.2 sa zvyšuje na 6 %; stretávacie svetlomety uvedené v bode 4.2.4.2.2 sa musia nasmerovať tak, aby sa pri meraní vo vzdialenosti 15 m od svetlometu vodorovná priamka oddeľujúca osvetlenú zónu od neosvetlenej nachádzala vo výške rovnej iba polovici vzdialenosti medzi zemou a stredom svetlometu.

4.2.7. Môžu byť „skupinové“:

s diaľkovým svetlometom a ostatnými prednými svietidlami.

4.2.8. Nesmú byť „združené“:

so žiadnym iným svietidlom.

4.2.9. Môžu byť „vzájomne zlúčené“:

4.2.9.1. s diaľkovým svetlometom, pokiaľ sa tento neotáča podľa uhla natočenia volantu;

4.2.9.2. s ostatnými prednými svietidlami.

4.2.10. Elektrické zapojenie

Ovládačom prepínania na stretávacie svetlá sa musia súčasne vypnúť všetky diaľkové svetlomety.

Stretávacie svetlomety môžu zostať zapnuté zároveň s diaľkovými svetlometmi.

4.2.11. Kontrolka zapojenia obvodu

Nepovinná.

4.2.12. Ostatné požiadavky

Požiadavky bodu 3.5.2. neplatia pre stretávacie svetlomety.

4.3. Predný hmlový svetlomet

4.3.1. Prítomnosť

Nepovinná.

4.3.2. Počet

Dva.

4.3.3. Usporiadanie

Žiadne individuálne špecifikácie.

4.3.4. Poloha

4.3.4.1. Šírka

Žiadne individuálne špecifikácie.

4.3.4.2. Výška

Najmenej 250 mm nad zemou.

Žiadny bod svietiacej plochy nesmie byť vyššie než najvyšší bod svietiacej plochy stretávacieho svetlometu.

4.3.4.3. Dĺžka

Čo možno najbližšie k prednej časti traktora; vyžarované svetlo však nesmie za žiadnych okolností obťažovať vodiča ani priamo ani nepriamo prostredníctvom spätných zrkadiel a/alebo iných odrazových povrchov traktora.

4.3.5. Geometrická viditeľnosť

Definovaná uhlami α a β podľa špecifikácií v bode 1.9:

α = 5° nahor aj nadol, β = 45° von a 5° dnu.

4.3.6. Orientácia

Orientácia predných hmlových svetlometov sa nesmie meniť podľa uhla natočenia volantu.

Musia smerovať dopredu bez toho, aby neprípustne oslňovali alebo obťažovali protiidúcich vodičov a ostatných účastníkov cestnej premávky.

4.3.7. Môžu byť „skupinové“:

s ostatnými prednými svietidlami.

4.3.8. Nesmú byť „združené“:

so žiadnymi inými prednými svietidlami.

4.3.9. Môžu byť „vzájomne zlúčené“:

4.3.9.1. s tými diaľkovými svetlometmi, ktoré sa neotáčajú podľa uhla natočenia volantu, ak sú namontované štyri svetlomety;

4.3.9.2. s prednými obrysovými (bočnými) svietidlami;

4.3.9.3. s parkovacím svietidlom.

4.3.10. Elektrické zapojenie

Hmlový svetlomet sa musí dať zapínať a vypínať nezávisle od diaľkových svetlometov alebo stretávacích svetlometov a naopak.

4.3.11. Kontrolka zapojenia obvodu

Nepovinná.

4.4. Spätné svetlomety

4.4.1. Prítomnosť

Nepovinné.

4.4.2. Počet

Jeden alebo dva.

4.4.3. Usporiadanie

Žiadne individuálne špecifikácie.

4.4.4. Poloha

4.4.4.1. Šírka

Žiadne individuálne špecifikácie.

4.4.4.2. Výška

Najmenej 250 mm a najviac 1 200 mm nad zemou.

4.4.4.3. Dĺžka

Vzadu na traktore.

4.4.5. Geometrická viditeľnosť

Definovaná uhlami α a β podľa špecifikácií v 1.9:

α = 15° nahor a 5° nadol, β = 45° doprava a doľava, ak je namontované iba jedno svietidlo, β = 45° von a 30° dnu, ak sú namontované dve svietidlá.

4.4.6. Orientácia

Smerom dozadu.

4.4.7. Môžu byť „skupinové“:

s akýmkoľvek iným zadným svietidlom.

4.4.8. Nesmú byť „združené“:

s inými svietidlami.

4.4.9. Nesmú byť „vzájomne zlúčené“:

s inými svietidlami.

4.4.10. Elektrické zapojenie

Spätné svetlomety sa môžu rozsvietiť, iba ak je zaradený spiatočný prevodový stupeň a ak je zariadenie, ktorým sa ovláda spustenie a zastavenie motora, v takej polohe, že činnosť motora je možná.

Nesmú sa rozsvietiť ani zostať svietiť, ak ktorákoľvek z hore uvedených podmienok nie je splnená.

4.4.11. Kontrolka zapojenia obvodu

Nepovinná.

4.5. Smerové svietidlá

4.5.1. Existencia (pozri dodatok 3).

Povinné. Typy smerových svietidiel patria do kategórií (1, 2 a 5), ktorých zostavou na traktore sa tvorí usporiadanie (A až D).

Usporiadanie A je povolené iba na traktoroch, ktorých celková dĺžka nepresahuje 4,60 m a v prípade keď vzdialenosť medzi vonkajšími okrajmi svietiacich plôch nie je väčšia než 1,60 m.

Usporiadania B, C a D platia pre všetky traktory.

Doplnkové smerové svietidlá sú nepovinné.

4.5.2. Počet

Počet zariadení je taký, aby mohli vysielať signály zodpovedajúce jednému z usporiadaní uvedených v bode 4.5.3.

4.5.3. Usporiadanie (pozri dodatok 3).

A — dve predné smerové svietidlá (kategória 1), — dve zadné smerové svietidlá (kategória 2). Tieto svietidlá môžu byť samostatné, skupinové alebo združené.

B — dve predné smerové svietidlá (kategória 1), — dve doplnkové bočné smerové svietidlá (kategória 5), — dve zadné smerové svietidlá (kategória 2). Predné a doplnkové bočné svietidlá môžu byť samostatné, skupinové alebo združené.

C — dve predné smerové svietidlá (kategória 1), — dve zadné smerové svietidlá (kategória 2), — dve doplnkové bočné smerové svietidlá (kategória 5).

D — dve predné smerové svietidlá (kategória 1), — dve zadné smerové svietidlá (kategória 2).

4.5.4. Poloha

4.5.4.1. Šírka

Okraj svietiacej plochy najvzdialenejší od strednej pozdĺžnej roviny traktora nesmie byť vzdialený viac než 400 mm od vonkajšieho obrysu traktora.

Vzdialenosť medzi vnútornými okrajmi dvoch svietiacich plôch nesmie byť menšia než 500 mm.

V prípade, že zvislá vzdialenosť medzi zadným smerovým svietidlom a zodpovedajúcim zadným obrysovým (bočným) svietidlom nie je väčšia než 300 mm, vzdialenosť medzi vonkajším obrysom traktora a vonkajším okrajom zadného smerového svietidla nesmie prekročiť o viac než 50 mm vzdialenosť medzi vonkajším obrysom traktora a vonkajším okrajom zodpovedajúceho zadného obrysového (bočného) svietidla.

Svietiaca plocha predných smerových svietidiel musí byť vzdialená minimálne 40 mm od svietiacej plochy stretávacích svetlometov alebo predných hmlových svetlometov, ak sú nejaké namontované. Kratšia vzdialenosť je povolená, ak sa svietivosť v referenčnej osi smerových svietidiel rovná najmenej 400 cd.

4.5.4.2. Výška

Nad zemou:

— najmenej 500 mm pre smerové svietidlá v kategórii 5,

— najmenej 400 mm pre smerové svietidlá v kategóriách 1 a 2,

— najviac 1 900 mm pre všetky kategórie, ak konštrukcia traktora neumožňuje dodržať túto maximálnu hodnotu, najvyšší bod svietiacej plochy môže byť vo výške 2 300 mm pre smerové svietidlá v kategórii 5, pre smerové svietidlá v kategóriách 1 a 2 usporiadania A, pre smerové svietidlá v kategórii 1 a 2 usporiadania B a pre smerové svietidlá v kategórii 1 a 2 usporiadania D; pre smerové svietidlá v kategóriách 1 a 2 iných usporiadaní môže byť najvyšší bod vo výške 2 100 mm,

— do 4 000 mm pre nepovinné smerové svietidlá.

4.5.4.3. Dĺžka

Vzdialenosť medzi referenčným stredom svietiacej plochy bočného smerového svietidla (usporiadanie B a C) a priečnou rovinou, ktorá vyznačuje prednú hranicu celkovej dĺžky traktora, nepresahuje 1 800 mm. Ak konštrukcia traktora neumožňuje splniť podmienku minimálnych uhlov viditeľnosti, možno túto vzdialenosť zväčšiť na 2 600 mm.

4.5.5. Geometrická viditeľnosť

Vodorovný uhol

Pozri dodatok 3.

Zvislý uhol

15° nad a pod horizontálou. Zvislý uhol pod horizontálou možno v prípade bočných smerových svietidiel v usporiadaniach B a C zmenšiť na 10°, ak je ich výška menšia než 1 500 mm. To isté platí v prípade smerových svietidiel v kategórii 1 usporiadaní B a D.

4.5.6. Orientácia

Ak výrobca stanovil individuálne špecifikácie pre montáž, musia byť dodržané.

4.5.7. Môžu byť „skupinové“:

s jedným alebo viacerými svietidlami, ktoré nemožno skryť.

4.5.8. Nesmú byť „združené“:

s iným svietidlom okrem prípadov, ktoré sú v súlade s usporiadaniami uvedenými v bode 4.5.3.

4.5.9. Môžu byť „vzájomne zlúčené“:

iba s parkovacím svietidlom, ale výhradne v prípade smerových svietidiel v kategórii 5.

4.5.10. Elektrické zapojenie

Smerové svietidlá sa zapínajú nezávisle od iných svietidiel. Všetky smerové svietidlá na jednej strane traktora sa zapínajú a vypínajú jedným ovládačom a musia blikať vo fáze.

4.5.11. Kontrolka činnosti

Povinná pre všetky smerové svietidlá, ktoré vodič priamo nevidí. Môže byť optická alebo zvuková, alebo obidvoch typov.

Ak je optická, musí vydávať prerušované svetlo, ktoré v prípade poruchy ktorýchkoľvek smerových svietidiel okrem doplnkových bočných smerových svietidiel buď zhasne, alebo zostane rozsvietená bez blikania, alebo vykazuje výraznú zmenu frekvencie. Ak je iba zvuková, musí byť dobre počuteľná a v prípade akejkoľvek poruchy musí vykazovať výraznú zmenu frekvencie.

Ak je traktor vybavený na ťahanie prívesu, musí byť vybavený špeciálnou optickou kontrolkou činnosti pre smerové svietidlá na prívese, pokiaľ kontrolka činnosti ťažného vozidla neumožňuje zistiť poruchu ktoréhokoľvek smerového svietidla na takto vytvorenej traktorovej súprave.

4.5.12. Iné požiadavky

Pod svetlom sa rozumie prerušované svetlo, blikajúce 90 ± 30 ráz za minútu.

Po uvedení ovládača svetelnej signalizácie do činnosti sa musí do jednej sekundy rozsvietiť svetlo a do maximálne jeden a pol sekundy musí dôjsť k prvému zhasnutiu.

Ak má traktor povolené ťahať príves, ovládačom smerových svietidiel umiestneným na traktore sa ovládajú aj smerové svietidlá prívesu.

V prípade poruchy jedného smerového svietidla okrem skratu, musia ostatné smerové svietidlá blikať ďalej, ale frekvencia blikania sa v týchto podmienkach môže líšiť od špecifikovanej frekvencie.

4.6. Výstražný signál

4.6.1. Prítomnosť

Povinný.

4.6.2. Počet Podľa špecifikácií zodpovedajúcich podbodov bodu 4.5. 4.6.3. Usporiadanie 4.6.4. Poloha 4.6.4.1. Šírka 4.6.4.2. Výška 4.6.4.3. Dĺžka 4.6.5. Geometrická viditeľnosť 4.6.6. Orientácia 4.6.7. Môžu/nesmú byť „skupinové“ 4.6.8. Môžu/nesmú byť „združené“ 4.6.9. Môžu/nesmú byť „vzájomne zlúčené“

4.6.10. Elektrické zapojenie

Signál sa ovláda samostatným ovládačom, ktorý umožňuje všetkým smerovým svietidlám pracovať vo fáze.

4.6.11. Kontrolka zapojenia obvodu

Povinná. Prerušované výstražné svetlo, ktoré môže fungovať v súčinnosti so signalizačným zariadením (zariadeniami) špecifikovaným v bode 4.5.11.

4.6.12. Iné požiadavky

V súlade so špecifikáciami podľa bodu 4.5.12, ak je traktor vybavený tak, aby mohol ťahať príves, ovládač výstražného signálu musí byť schopný spustiť do činnosti aj smerové svietidlá na prívese. Výstražný signál musí byť schopný funkcie aj vtedy, keď zariadenie, ktorým sa ovláda spustenie a zastavenie motora, je v polohe, ktorá neumožňuje spustiť motor.

4.7. Brzdové svietidlá

4.7.1. Prítomnosť

Povinné.

4.7.2. Počet

Dve.

4.7.3. Usporiadanie

Žiadne individuálne špecifikácie.

4.7.4. Poloha

4.7.4.1. Šírka

Najmenej 500 mm od seba. Túto vzdialenosť možno zmenšiť na 400 mm, ak je celková šírka vozidla menšia než 1 400 mm.

4.7.4.2. Výška

Nad zemou: najmenej 400 mm, najviac 1 900 mm alebo 2 300 mm, ak tvar karosérie neumožňuje dodržať maximálnu hodnotu 1 900 mm.

4.7.4.3. Dĺžka

Vzadu na traktore.

4.7.5. Geometrická viditeľnosť

Vodorovný uhol

45° von aj dnu.

Zvislý uhol

15° nad a pod horizontálou. V prípade, že svietidlá sú menej než 1 500 mm nad zemou, možno zvislý uhol pod horizontálou zmenšiť na 10°; v prípade, že svietidlá sú menej než 750 mm nad zemou, možno ho zmenšiť na 5°.

4.7.6. Orientácia

Smerom dozadu za traktor.

4.7.7. Môžu byť „skupinové“.

s jedným alebo viacerými zadnými svietidlami.

4.7.8. Nesmú byť „združené“.

s iným svietidlom.

4.7.9. Môžu byť „vzájomne zlúčené“.

so zadným obrysovým (bočným) svietidlom alebo parkovacím svietidlom.

4.7.10. Elektrické zapojenie

Brzdové svietidlá sa musia rozsvietiť pri použití prevádzkovej brzdy.

4.7.11. Kontrolka činnosti

Nepovinná. Ak existuje, mala by vydávať neprerušované výstražné svetlo, ktoré sa rozsvieti v prípade poruchy brzdových svietidiel.

4.7.12. Iné požiadavky

Svietivosť brzdových svietidiel musí byť výrazne vyššia ako svietivosť zadných obrysových (bočných) svietidiel.

4.8. Svietidlo na osvetlenie zadnej tabuľky s evidenčným číslom

4.8.1. Prítomnosť

Povinné.

4.8.2. Počet Tak, aby bolo zariadenie schopné osvetliť priestor pre tabuľku s evidenčným číslom. 4.8.3. Usporiadanie 4.8.4. Poloha 4.8.4.1. Šírka 4.8.4.2. Výška 4.8.4.3. Dĺžka 4.8.5. Geometrická viditeľnosť 4.8.6. Orientácia

4.8.7. Môže byť „skupinové“:

s jedným alebo viacerými zadnými svietidlami.

4.8.8. Môže byť „združené“:

so zadnými obrysovými (bočnými) svietidlami.

4.8.9. Nesmie byť „vzájomne zlúčené“:

s iným svietidlom.

4.8.10. Elektrické zapojenie

Zariadenie sa musí rozsvietiť iba zároveň so zadnými obrysovými (bočnými) svietidlami.

4.8.11. Kontrolka zapojenia obvodu

Nepovinná. Ak existuje, túto funkciu by mala vykonávať kontrolka zapojenia obvodu požadovaná pre predné a zadné obrysové (bočné) svietidlá.

4.9. Predné obrysové (bočné) svietidlá

4.9.1. Prítomnosť

Povinné.

4.9.2. Počet

Dve alebo štyri. (pozri bod 4.2.4.2.2).

4.9.3. Usporiadanie

Žiadne individuálne špecifikácie.

4.9.4. Poloha

4.9.4.1. Šírka

Bod svietiacej plochy, ktorý je najviac vzdialený od strednej pozdĺžnej roviny traktora, sa nesmie nachádzať viac než 400 mm od vonkajšieho okraja traktora.

Medzera medzi príslušnými vnútornými okrajmi dvoch svietiacich plôch nesmie byť menšia než 500 mm.

4.9.4.2. Výška

Nad zemou: najmenej 400 mm, najviac 1 900 mm alebo najviac 2 300 mm, ak tvar karosérie neumožňuje dodržať vyššie predpísanú maximálnu hodnotu do 1 900 mm.

4.9.4.3. Dĺžka

Žiadne špecifikácie za predpokladu, že svietidlá sú nasmerované dopredu a že sa dodržia uhly geometrickej viditeľnosti špecifikované nižšie.

4.9.5. Geometrická viditeľnosť

Vodorovný uhol pre dve predné obrysové (bočné) svietidlá

10° dnu a 80° von. Uhol 10° dnu však možno zmenšiť na 5°, ak tvar karosérie neumožňuje dodržať hodnotu 10°. U traktorov s celkovou šírkou neprevyšujúcou 1 400 mm možno tento uhol zmenšiť na 3°, ak tvar karosérie neumožňuje dodržať hodnotu 10°.

Zvislý uhol

15° nad a pod horizontálou. Ak je výška svietidiel nad zemou menšia než 1 500 mm, možno zvislý uhol pod horizontálou zmenšiť na 10°, a ak je táto výška menšia než 750 mm, možno ho zmenšiť na 5°.

4.9.6. Orientácia

Smerom dopredu.

4.9.7. Môžu byť „skupinové“:

s akýmkoľvek iným predným svietidlom.

4.9.8. Nesmú byť „združené“:

s inými svietidlami.

4.9.9. Môžu byť „vzájomne zlúčené“:

s akýmkoľvek iným predným svietidlom.

4.9.10. Elektrické zapojenie

Žiadne individuálne špecifikácie.

4.9.11. Kontrolka

Povinná. Táto kontrolka musí vydávať neprerušované svetlo. Nevyžaduje sa, ak možno osvetlenie prístrojovej dosky zapnúť iba súčasne s prednými obrysovými (bočnými) svietidlami.

4.10. Zadné obrysové (bočné) svietidlá

4.10.1. Prítomnosť

Povinné.

4.10.2. Počet

Dve.

4.10.3. Usporiadanie

Žiadne individuálne špecifikácie.

4.10.4. Poloha

4.10.4.1. Šírka

Bod svietiacej plochy, ktorý je najviac vzdialený od strednej pozdĺžnej roviny traktora, sa nesmie nachádzať viac než 400 mm od vonkajšieho okraja traktora.

Vzdialenosť medzi vnútornými okrajmi dvoch svietiacich plôch nesmie byť menšia než 500 mm. V prípade, že celková šírka traktora je menšia než 1 400 mm, možno túto vzdialenosť skrátiť na 400 mm.

4.10.4.2. Výška

Nad zemou: najmenej 400 mm, najviac 1 900 mm alebo najviac 2 300 mm, ak tvar karosérie neumožňuje dodržať maximálnu hodnotu 1 900 mm.

4.10.4.3. Dĺžka

Vzadu na traktore.

4.10.5. Geometrická viditeľnosť

Vodorovný uhol pre dve zadné obrysové (bočné) svietidlá:

— buď 45° dnu a 80° von,

— alebo 80° dnu a 45° von.

Zvislý uhol

15° nad a pod horizontálou. Ak je výška svietidiel nad zemou menšia než 1 500 mm, možno zvislý uhol pod horizontálou zmenšiť na 10°, a ak je táto výška menšia než 750 mm, možno ho zmenšiť na 5°.

4.10.6. Orientácia

Smerom dozadu.

4.10.7. Môžu byť „skupinové“

s akýmkoľvek iným zadným svietidlom.

4.10.8. Môžu byť „združené“:

so svietidlom na osvetlenie zadnej tabuľky s evidenčným číslom.

4.10.9. Môžu byť „vzájomne zlúčené“:

s brzdovým svietidlom, zadným hmlovým svietidlom alebo s parkovacím svietidlom.

4.10.10. Elektrické zapojenie

Žiadne individuálne špecifikácie.

4.10.11. Kontrolka zapojenia obvodu

Povinná. Musí byť združená s kontrolkou zapojenia obvodu predných obrysových (bočných) svietidiel.

4.11. Zadné hmlové svietidlo

4.11.1. Prítomnosť

Nepovinné.

4.11.2. Počet

Jedno alebo dve.

4.11.3. Usporiadanie

Musí spĺňať podmienky geometrickej viditeľnosti.

4.11.4. Poloha

4.11.4.1. Šírka

Ak je namontované iba jedno zadné hmlové svietidlo, musí byť na opačnej strane strednej pozdĺžnej roviny traktora než je smer premávky predpísaný v krajine registrácie.

V každom prípade musí byť vzdialenosť medzi zadným hmlovým svietidlom a brzdovým svietidlom väčšia než 100 mm.

4.11.4.2. Výška

Nad zemou: najmenej 400 mm, najviac 1 900 mm alebo najviac 2 100 mm, ak tvar karosérie neumožňuje dodržať maximálnu hodnotu do 1 900 mm.

4.11.4.3. Dĺžka

Vzadu na traktore.

4.11.5. Geometrická viditeľnosť

Vodorovný uhol

25° dnu aj von.

Zvislý uhol

5° nad a pod horizontálou.

4.11.6. Orientácia

Smerom dozadu.

4.11.7. Môžu byť „skupinové“:

s akýmikoľvek inými zadnými svietidlami.

4.11.8. Nesmú byť „združené“:

s inými svietidlami.

4.11.9. Môžu byť „vzájomne zlúčené“:

so zadnými obrysovými (bočnými) svietidlami alebo s parkovacím svietidlom.

4.11.10. Elektrické zapojenie

Musí byť také, aby sa zadné hmlové svietidlo rozsvietilo iba vtedy, keď sa používajú stretávacie svetlomety alebo predné hmlové svetlomety.

Ak sú namontované predné hmlové svetlomety, musia sa dať vypnúť zadné hmlové svietidlá nezávisle od predných hmlových svetlometov.

4.11.11. Kontrolka zapojenia obvodu

Povinná. Nezávislé výstražné svetlo s konštantnou svietivosťou.

4.12. Parkovacie svietidlo

4.12.1. Prítomnosť

Nepovinné.

4.12.2. Počet

Závisí od usporiadania.

4.12.3. Usporiadanie

— buď dve predné svietidlá a dve zadné svietidlá,

— alebo jedno svietidlo na každej strane.

4.12.4. Poloha

4.12.4.1. Šírka

Bod svietiacej plochy, ktorý je najvzdialenejší od strednej pozdĺžnej roviny traktora, sa nesmie nachádzať viac než 400 mm od vonkajšieho obrysu traktora. Okrem toho v prípade dvojice svietidiel musia byť svietidlá na bokoch traktora.

4.12.4.2. Výška

Nad zemou: najmenej 400 mm, najviac 1 900 mm alebo najviac 2 100 mm, ak tvar karosérie neumožňuje dodržať maximálnu hodnotu 1 900 mm.

4.12.4.3. Dĺžka

Žiadne individuálne špecifikácie.

4.12.5. Geometrická viditeľnosť

Vodorovný uhol

45° von, smerom dopredu a smerom dozadu.

Zvislý uhol

15° nad a pod horizontálou. Ak je výška svietidiel nad zemou menšia než 1 500 mm, možno zvislý uhol pod horizontálou zmenšiť na 10° a ak je táto výška menšia než 750 mm, možno ho zmenšiť na 5°.

4.12.6. Orientácia

Tak, aby svietidlá spĺňali podmienky týkajúce sa viditeľnosti smerom dopredu a smerom dozadu.

4.12.7. Môžu byť „skupinové“:

s akýmkoľvek iným svietidlom.

4.12.8. Nesmú byť „združené“:

s inými svietidlami.

4.12.9. Môžu byť „vzájomne zlúčené“:

— vpredu: s obrysovými (bočnými) svietidlami, stretávacími svetlometmi, diaľkovými svetlometmi a prednými hmlovými svetlometmi,

— vzadu: s obrysovými (bočnými) svietidlami, brzdovými svietidlami a zadnými hmlovými svietidlami,

— so smerovými svietidlami v kategórii 5.

4.12.10. Elektrické zapojenie

Zapojenie musí umožňovať, aby sa parkovacie svietidlo (svietidlá) na tej istej strane traktora rozsvecovalo (rozsvecovali) nezávisle od akýchkoľvek iných svietidiel.

4.12.11. Kontrolka

Nepovinná. Ak je namontovaná, nesmie sa dať zameniť s kontrolkou obrysových (bočných) svietidiel.

4.12.12. Iné požiadavky

Funkciu tohto svietidla môže spĺňať aj súčasné zapnutie predných a zadných obrysových (bočných) svietidiel na tej istej strane traktora.

4.13. Doplnkové obrysové svietidlo

4.13.1. Prítomnosť

Nepovinné na traktoroch, ktorých šírka presahuje 2,10 m.

Zakázané na všetkých ostatných traktoroch.

4.13.2. Počet

Dve svietidlá viditeľné spredu a dve svietidlá viditeľné zozadu.

4.13.3. Usporiadanie

Žiadne individuálne špecifikácie.

4.13.4. Poloha

4.13.4.1. Šírka

Čo najbližšie k vonkajšiemu obrysu traktora.

4.13.4.2. Výška

V maximálnej výške kompatibilnej s požiadavkami týkajúcimi sa polohy, pokiaľ ide o šírku a symetriu svietidiel.

4.13.4.3. Dĺžka

Žiadne individuálne špecifikácie.

4.13.5. Geometrická viditeľnosť

Vodorovný uhol

80° von.

Zvislý uhol

5° nad a 20° pod horizontálou.

4.13.6. Orientácia

Tak, aby svietidlá spĺňali požiadavky na viditeľnosť smerom dopredu a smerom dozadu.

4.13.7. Nesmú byť „skupinové“: s inými svietidlami s výnimkou prípadu uvedeného v bode 4.2.4.2.2. 4.13.8. Nesmú byť „združené“: 4.13.9. Nesmú byť „vzájomne zlúčené“:

4.13.10. Elektrické zapojenie

Žiadne individuálne špecifikácie.

4.13.11. Kontrolka

Nepovinná.

4.13.12. Iné požiadavky

Za predpokladu, že sú splnené všetky ostatné podmienky, môže byť svietidlo viditeľné spredu a svietidlo viditeľné zozadu na tej istej strane traktora združené do jedného zariadenia.

Doplnkové obrysové svietidlo musí byť v takej polohe voči zodpovedajúcemu obrysovému (bočnému) svietidlu, aby vzdialenosť medzi priemetmi bodov najbližších k svietiacim plochám týchto dvoch svietidiel do priečnej zvislej roviny bola menšia než 200 mm.

4.14. Zadná odrazka netrojuholníkového tvaru

4.14.1. Prítomnosť

Povinná.

4.14.2. Počet

Dve alebo štyri (pozri bod 4.14.5.2).

4.14.3. Usporiadanie

Žiadne individuálne špecifikácie.

4.14.4. Poloha

4.14.4.1. Šírka

Bod svietiacej plochy, ktorý je najvzdialenejší od strednej pozdĺžnej roviny traktora, sa nesmie nachádzať viac než 400 mm od vonkajšieho obrysu traktora.

Medzera medzi vnútornými okrajmi odraziek je minimálne 600 mm. Ak je celková šírka traktora menšia než 1 300 mm, možno túto vzdialenosť skrátiť na 400 mm.

4.14.4.2. Výška

Nad zemou: najmenej 400 mm, najviac 900 mm. Ak nie je možné dodržať výšku do 900 mm bez toho, aby sa museli použiť upevňovacie zariadenia, ľahko náchylné na poškodenie alebo ohnutie, možno zvýšiť hornú medzu na 1 200 mm.

4.14.4.3. Dĺžka

Žiadne individuálne špecifikácie.

4.14.5. Geometrická viditeľnosť

4.14.5.1. Vodorovný uhol 30° dnu a von. Zvislý uhol 15° nad a pod horizontálou. Ak je výška umiestnenia odrazky menšia než 750 mm, zvislý uhol pod horizontálou možno zmenšiť na 5°.

4.14.5.2. Ak nie je možné dodržať vyššie spomínané požiadavky na polohu a viditeľnosť, možno namontovať štyri odrazky v súlade s nasledujúcimi montážnymi špecifikáciami: 4.14.5.2.1. Dve odrazky musia byť umiestnené maximálne do výšky 900 mm nad zemou, musí byť dodržaná vzdialenosť najmenej 400 mm medzi vnútornými okrajmi a zvislý uhol ich viditeľnosti nad horizontálou musí byť 15°. 4.14.5.2.2. Druhé dve odrazky musia byť umiestnené maximálne do výšky 2 300 mm nad zemou a musia spĺňať požiadavky podľa bodov 4.14.4.1 a 4.14.5.1.

4.14.6. Orientácia

Smerom dozadu.

4.14.7. Môžu byť „skupinové“:

s akýmkoľvek iným svietidlom.

4.14.8. Iné požiadavky

Svietiaca plocha odrazky môže mať spoločné časti so svietiacou plochou ktoréhokoľvek iného zadného svietidla.

4.15. Pracovný svetlomet

4.15.1. Prítomnosť

Nepovinný.

4.15.2. Počet

Žiadne individuálne špecifikácie.

4.15.3. Usporiadanie Žiadne individuálne špecifikácie. 4.15.4. Poloha 4.15.4.1. Šírka 4.15.4.2. Výška 4.15.4.3. Dĺžka 4.15.5. Geometrická viditeľnosť 4.15.6. Orientácia 4.15.7. Môže byť „skupinový“: s iným svietidlom. 4.15.8. Nesmie byť „združený“: 4.15.9. Nesmie byť „vzájomne zlúčený“:

4.15.10. Elektrické zapojenie

Toto svietidlo sa musí rozsvietiť nezávisle od všetkých ostatných svietidiel vzhľadom na skutočnosť, že neosvetľuje cestu ani nefunguje ako signalizačné zariadenie na ceste.

4.15.11. Kontrolka

Nepovinná.

5. ZHODA VÝROBY

5.1. Každý sériovo vyrábaný traktor musí zodpovedať tomu typu traktora, ktorému bolo udelené typové schválenie vzhľadom na montáž osvetľovacích zariadení a zariadení svetelnej signalizácie a na ich charakteristiky špecifikované v tejto smernici.

Dodatok 1

Dodatok 2